Gunung Padang

Gunung Padang ('montania del illumination') es un sito megalithic situate in Karyamukti, in le kabupaten (es) de Cianjur (en), West Java, Indonesia. Pro le sundanese populo (en), le sito es sacrate e, secundo le oral tradition, haberea essite construite in un nocte per Rege Siliwangi (en). Situate a 885 metros de altitude, le sito es un collina con 5 terrassas bordate de muros de contenimento constituite de petras massive rectangular de origine volcanic. Un scalada de 400 scalones, sia un ascension de 95 metros, permitte de acceder al terrassas. Secundo un studio publicate in 2023, iste sito serea le plus ancian monumento megalithic o pyramide realisate per humanes, al minus 16'000 annos retro, sul base de un volcan extincte. Secundo le autores, le sito serea componite de un succession de 3 realisationes human: inter 27'000 e 16'000 annos retro, un megalitho serea taliate in lava e protegite con petras inter 9'900 e 8'100 annos retro, le sito damnificate serea coperite con terra inter 8'000 e 7'500 annos retro, le terrassas son create. Iste theoria es controversate. Le prime stratos poterea esser natural. Referentias